এই নিবন্ধটি ভারতীয় জীববিজ্ঞানী সম্পর্কে। বাংলাদেশী গায়িকা জন্য মিতালী মুখার্জী দেখুন।
**ডঃ মিতালি মুখার্জী** (জন্ম ১৯৬৭) ভারতের সিএসআইআর জেনোমিক্স অ্যান্ড ইন্টিগ্রেটিভ বায়োলজির একজন প্রধান বিজ্ঞানী, যিনি মানব জিনতত্ত্ব]] এবং ব্যক্তিগতকৃত ঔষধের ক্ষেত্রে উল্লেখযোগ্য কৃতিত্ব অর্জন করেছেন। তিনি অধ্যাপক সমীর কে. ব্রহ্মচারীর মেন্টরশিপে এবং তাঁর সহকর্মী ডঃ ভাবনা প্রাশের (এমডি আয়ুর্বেদ) এর সাথে যৌথ গবেষোণায় "আয়ুর্জেনোমিক্স" এর গবেষণাক্ষেত্রটি সূচনা করার জন্য সবচেয়ে বেশি পরিচিত। আয়ুর্জেনোমিক্স একটি উদ্ভাবনী গবেষণা, এটি মূলত জেনোমিক্সের সাথে ঐতিহ্যবাহী ভারতীয় চিকিৎসাপদ্ধতি আয়ুর্বেদের নীতিগুলির মিশ্রণ। মিতালি মুখার্জীর উল্লেখযোগ্য অবদান ইন্ডিয়ান জেনোম ভেরিয়েশন কনসোর্টিয়াম যা "ভারতীয় জনগোষ্ঠীর প্রথম জেনেটিক ল্যান্ডস্কেপ" প্রস্তুতকারী একটি বিস্তৃত তথ্যভাণ্ডার। জাতিগোষ্ঠীর জেনোমিক্স অধ্যয়নের জন্য আইজিভি তথ্যভাণ্ডার ব্যবহার করে বহু গবেষণাপত্র প্রকাশ করেছেন তিনি। মিতালি বংশগত আটাক্সিয়া নিয়ে বিস্তৃত গবেষণা করেছেন এবং তিনি রোগের উৎস এবং অভিযোজনগত ইতিহাস বিষয়ক খোঁজ সম্পর্কিত অন্যান্য অনেক প্রকল্পের সাথে জড়িত। তিনি চিকিৎসাবিজ্ঞানের ক্ষেত্রে অবদানের জন্য ২০১০ সালে শান্তি স্বরূপ ভাটনগর পুরস্কার পেয়েছেন।

ব্যক্তিগত জীবন
--------------

মিতালি ১৯৬৭ সালের ১৩ নভেম্বর মধ্যপ্রদেশে বাঙালি পিতামাতার ঘরে জন্মগ্রহণ করেছিলেন। তিনি বর্তমানে ভারতের নতুন দিল্লিতে থাকেন। তিনি ব্যাঙ্গালোরের ভারতীয় বিজ্ঞান সংস্থা থেকে 'ব্যাকটিরিয়াল আণবিক জেনেটিক্সে' ডক্টরাল ডিগ্রি (পিএইচডি) অর্জন করেছেন। একটি সাক্ষাৎকারে, মিতালি বলেছেন তাঁর অন্যতম প্রভাবশালী পরামর্শদাতা ছিলেন বৈজ্ঞানিক ও শিল্প গবেষণা কাউন্সিলের প্রাক্তন মহাপরিচালক ডঃ সমীর কুমার ব্রহ্মচারী, যিনি জৈবপদার্থবিজ্ঞান এবং ফার্মাকোজেনেটিক্সে তাঁর কাজের জন্য পরিচিত।

কর্মজীবন ও গবেষণা
-----------------

ডক্টরাল ডিগ্রি সমাপ্তির পরে, মিতালি ১৯৯৭ সালে নতুন দিল্লিতে জেনোমিক্স এবং ইন্টিগ্রেটিভ বায়োলজি ইনস্টিটিউটে যোগদান করেছিলেন। এর পর থেকে তিনি জনসংখ্যার জেনেটিক্স এবং বিবর্তনীয় জেনোমিক্সের ক্ষেত্রে কাজ করেছেন এবং ব্যক্তিগত চিকিৎসা, আয়ুর্বেদিক চর্চা এবং পশ্চিমী চিকিৎসার একীকরণের ক্ষেত্রেও তাঁর বিশেষ আগ্রহ ছিল।

তাঁর অন্যতম উল্লেখযোগ্য কাজ ডিএনএ-র আলু অঞ্চলগুলির কার্যকারিতাটি বিবেচনা করা ,যা প্রাইমেট জনগোষ্ঠীর ডিএনএতে ট্রান্সপোসন হিসেবে প্রচুর পরিমাণে পাওয়া যায়।

পুরস্কার
--------

মিতালি মুখার্জি বেশ কয়েকটি মর্যাদাপূর্ণ পুরস্কার পেয়েছেন। ২৪শে সেপ্টেম্বর, ২০০১-এ, তিনি সিএসআইআর তরুন বৈজ্ঞানিক পুরস্কারে ভূষিত হন। তারপরে ২০০৬ সালে তিনি হিউম্যান জেনোম অর্গানাইজেশনের (এইচ ইউ জি ও) সদস্য হওয়ার জন্য মনোনীত হন। ২০০৮ সালে তিনি জাতীয় যুব মহিলা জীববিজ্ঞানী পুরস্কার এবং ২০১০ সালে মর্যাদাপূর্ণ শান্তি স্বরূপ ভাটনগর পুরস্কার পেয়েছিলেন। ২০১৪ সালে, মিতালি ভারতের একাডেমি অফ সায়েন্সের ফেলো নির্বাচিত হয়েছিলেন। ২০১৬ সালে মহিলা বিজ্ঞানীদের জন্য ভাস্বিক পুরস্কার পেয়েছিলেন। অতি সম্প্রতি, ২০১৭ সালে, মিতালি মুখার্জি পুষ্পলতা রানাডে জাতীয় মহিলা পুরস্কারে ভূষিত হয়েছেন

প্রকাশনা
--------

মিতালি জেনোমিক্স সংক্রান্ত বহু গবেষণাপত্র প্রকাশ করেছেন, তার মধ্যে একটি হল বিবর্তনীয় এবং জনসংখ্যা জেনেটিক্স এর জার্নাল।-এর সহকারী সম্পাদক।

তথ্যসূত্র
---------

1. ↑  "S. S. Bhatnagar Prize goes to Mitali Mukerji"। সংগ্রহের তারিখ ১৫ মার্চ ২০১৪।
2. ↑  "Fellowship | Indian Academy of Sciences"। *www.ias.ac.in*। সংগ্রহের তারিখ ২০১৮-১২-১১।
3. ↑  "Personal Prescription: Mitali Mukerji"। India Today। ১০ সেপ্টেম্বর ২০১০। সংগ্রহের তারিখ ১৫ মার্চ ২০১৪।
4. ↑  "Mitali Mukerji"। । সংগ্রহের তারিখ ২০১৮-১২-১২।  `|ওয়েবসাইট=` এ বহিঃসংযোগ দেয়া (সাহায্য)
5. ↑  Pulla, Priyanka (২০১৪-১০-২৪)। "Searching for science in India's traditional medicine" (ইংরেজি ভাষায়): 410। আইএসএসএন 1095-9203। ডিওআই:10.1126/science.346.6208.410। পিএমআইডি 25342781।
6. ↑  Pandey, Rajesh; Mandal, Amit K. (২০১১-১১-২৩)। "Heat shock factor binding in Alu repeats expands its involvement in stress through an antisense mechanism": R117। আইএসএসএন 1474-760X। ডিওআই:10.1186/gb-2011-12-11-r117। পিএমআইডি 22112862। পিএমসি 3334603 অবাধে প্রবেশযোগ্য।
7. ↑  "National Woman Bioscientist Awards"। National Informatics centre। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৪।
8. ↑  "Mitali Mukerji | Institute of Genomics and Integrative Biology (CSIR)"। *igib.res.in* (ইংরেজি ভাষায়)। সংগ্রহের তারিখ ২০১৮-১২-১২।
9. ↑  "Mitali Mukerji"। Frontiuers Media। সংগ্রহের তারিখ ১৫ মার্চ ২০১৪।
10. ↑  pubmeddev। "mitali mukerji - PubMed - NCBI"। *www.ncbi.nlm.nih.gov* (ইংরেজি ভাষায়)। সংগ্রহের তারিখ ২০১৮-১২-১১।

বহিঃসংযোগ
---------

* "Profile of Top 25 scientists in India"। *India Today* (ইংরেজি ভাষায়)। ২০১১-০৯-১১। সংগ্রহের তারিখ ২০১৮-০১-১৭।